LOXLEY รายได้พุ่ง-ต้นทุนลด หนุนผลงานปี 63 พลิกกำไร 67 ลบ.
LOXLEY รายได้พุ่ง-ต้นทุนลด หนุนผลงานปี 63 พลิกกำไร 67 ลบ. จากปีก่อนขาดทุน 756 ลบ.
1 มี.ค. 2564

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 พลิกมีกำไร เนื่องจากรายได้จากการขายและการให้บริการเท่ากับ 14,311 ล้านบาท เปลี่ยนแปลงดีขึ้นจากปีก่อนที่มีรายได้ 12,645 ล้านบาท โดยการเพิ่มขึ้นส่วนใหญ่มาจากการรับรู้งานขนาดใหญ่กับหน่วยงานรัฐวิสาหกิจแห่งหนึ่งของสายธุรกิจเน็ตเวิร์คโซลูชั่นส์ ซึ่งมีความก้าวหน้าไปกว่าร้อยละ 80 จำนวน 1,939 ล้านบาทและ 905 ล้านบาท ในปี 2563 และ 2562 ตามลำดับ และการเพิ่มขึ้นของงานโครงการอื่นๆ ทำให้ในปี 2563 สายธุรกิจธุรกิจเน็ตเวิร์คโซลูชั่นส์มีรายได้รวม 4,834 ล้านบาท
นอกจากนี้ รายได้หลักของกลุ่มธุรกิจยังมาจากสายธุรกิจเทคโนโลยีสารสนเทศ 3,201 ล้านบาท สายธุรกิจเทรดดิ้ง 3,667 ล้านบาท โดยกลุ่มบริษัทยังคงสามารถรักษาอัตราการเติบโตของรายได้ในปีที่ผ่านมา
ขณะที่ต้นทุนในการจัดจำหน่ายและค่าใช้จ่ายในการบริหารสำหรับปี 2563 ลดลงจากปีก่อนร้อยละ 27 ซึ่งเป็นผลมาจากมาตรการในการปรับลดค่าใช้จ่ายดำเนินงาน ตลอดจนการลดลงของค่าใช้จ่ายเกี่ยวกับพนักงาน จากการปรับโครงสร้างองค์กรเมื่อสิ้นปี 2562
พร้อมกันนี้ บริษัทประกาศงดจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563